[image: ][image: ]

Εφαρμογή πιλοτικού προγράμματος σχετικά με την Εγγραμματοσύνη και την ψηφιακή Εγγραμματοσύνη Υγείας
Το Τμήμα Νοσηλευτικής του Εθνικού και Καποδιστριακού Πανεπιστημίου Αθηνών ανακοινώνει τη διεξαγωγή του πιλοτικού προγράμματος μεικτής μάθησης σε νοσηλευτές και φοιτητές νοσηλευτικής, σχετικά με την Εγγραμματοσύνη και την ψηφιακή Εγγραμματοσύνη Υγείας. Το πρόγραμμα θα διεξαχθεί στο πλαίσιο του ευρωπαϊκού προγράμματος ERASMUS+ eLily2 (2020-1-CY01-KA202-065962) «Ενίσχυση Δεξιοτήτων Εκπαίδευσης στη Ψηφιακή Εγγραμματοσύνη υγείας στους νοσηλευτές, που εργάζονται με ηλικιωμένα άτομα» .
Το ευρωπαϊκό πρόγραμμα ERASMUS+ ‘eLily2’ έχει στόχο να αναπτύξει ένα μεικτό εκπαιδευτικό πρόγραμμα (δια ζώσης και διαδικτυακό) για νοσηλευτές, που φροντίζουν ηλικιωμένα άτομα και για φοιτητές νοσηλευτικής, προκειμένου να εκπαιδευτούν για το πώς μπορούν να βελτιώσουν την εγγραμματοσύνη και την ψηφιακή εγγραμματοσύνη σε θέματα υγείας των χρηστών των υπηρεσιών υγείας. Το πρόγραμμα θα ενισχύσει τις γνώσεις και τις δεξιότητές τους στην προαγωγή της εγγραμματοσύνης και ψηφιακής εγγραμματοσύνης σε θέματα υγείας προκειμένου να αντιμετωπίζουν αποτελεσματικά τις προκλήσεις του ρόλου τους.  
Το μεικτό εκπαιδευτικό εκπαιδευτικό πρόγραμμα, θα αξιολογηθεί σε τοπικό επίπεδο σε πέντε ευρωπαϊκές χώρες (Κύπρος, Τσεχία, Ελλάδα, Λιθουανία, Πολωνία) με τουλάχιστον 12 χρήστες ανά χώρα για τη διά ζώσης εκπαίδευση και 30 χρήστες ανά χώρα για την εξ αποστάσεως ασύγχρονη εκπαίδευση. Οι συμμετέχοντες θα πρέπει να απαντήσουν σε δύο ερωτηματολόγια: 1) το HLS-EU-Q16 και 2) σε τρεις ερωτήσεις (αξιολόγησης) από το ερωτηματολόγιο eHeals, αξιολογώντας τις δεξιότητές τους και το επίπεδο αυτοπεποίθησής τους σχετικά με την Εγγραμματοσύνη και την ψηφιακή Εγγραμματοσύνη υγείας πριν και μετά την εκπαίδευση. Οι συμμετέχοντες θα λάβουν πιστοποιητικό παρακολούθησης μετά την ολοκλήρωση του μαθήματος. Δεδομένου ότι η ψηφιακή Εγγραμματοσύνη υγείας αποτελεί κοινό θέμα ενδιαφέροντος μεταξύ της επιστημονικής κοινότητας, αυτή η έρευνα είναι μια προσπάθεια αύξησης της κατανόησης και της ευαισθητοποίησης σχετικά με τη σημαντική συμβολή των νοσηλευτών στην ψηφιακή Εγγραμματοσύνη Υγείας. 
Επιστημονικά υπεύθυνη του προγράμματος για την Ελλάδα είναι η καθηγήτρια Α. Καλοκαιρινού.

